**2021 METŲ MOTYVUOTA IŠVADA DĖL ĮSTAIGŲ VEIKLOS SRIČIŲ, KURIUOSE EGZISTUOJA KORUPCIJOS PASIREIŠKIMO TIKIMYBĖ, NUSTATYMO**

Vadovaujantis Lietuvos Respublikos korupcijos prevencijos įstatymo 6 straipsnio 3 dalimi, Korupcijos rizikos analizės atlikimo tvarkos, patvirtintos Lietuvos Respublikos Vyriausybės 2002 m. spalio 8 d. nutarimo Nr. 1601 „Dėl Korupcijos rizikos analizės patvirtinimo“ 7 punktu ir atsižvelgiant į Valstybės ir savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijas, patvirtintas Lietuvos Respublikos specialiųjų tyrimų tarnybos (toliau – STT) direktoriaus 2011 m. gegužės 13 d. įsakymu Nr. 2-170 „Dėl Valstybės ar savivaldybių įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijų patvirtinimo“, Neringos savivaldybės administracijoje (toliau – Savivaldybės administracija), Savivaldybės įstaigose ir įmonėse1, atliktas korupcijos pasireiškimo tikimybės nustatymas.

Korupcijos pasireiškimo tikimybės nustatymą (toliau - KPTN) Savivaldybės administracijoje atliko Savivaldybės tarybos Antikorupcijos komisijos atsakingas sekretorius, kuriam Antikorupcijos komisijos posėdyje pavesta atlikti KPTN veiklos srityje - *renginių organizavimas (derinimas) Savivaldybei priklausančiose ar valdytojo teise valdomose viešojo naudojimo teritorijose.* Savivaldybės įstaigų ir įmonių veiklos sričių, kuriose egzistuoja korupcijos pasireiškimo tikimybė, įvertinimą atliko šių institucijų vadovai, vadovų paskirti atsakingi asmenys arba sudarytos darbo grupės. Išsamūs visų įstaigų atlikti korupcijos pasireiškimo tikimybės nustatymo vertinimo aprašymai pateikiami įstaigų interneto svetainių skiltyje „Korupcijos prevencija“.

1. **ANALIZĖS IR VERTINIMO TIKSLAS, METODAI IR VEIKSMAI**

Veiklos sričių analizės ir vertinimo tikslas – nustatyti veiklos sritis veikiančius išorinius, vidinius ar individualius rizikos veiksnius (sąlygas, įvykius ar aplinkybes), galinčius sudaryti prielaidas atsirasti korupcijai, ir parengti bei įgyvendinti prevencijos priemones analizės ir vertinimo metu nustatytiems korupcijos rizikos veiksniams valdyti ar šalinti.

Šioje motyvuotoje išvadoje pateikiama informacija apie antikorupciniu požiūriu analizuotas ir vertintas veiklos sritis, atitinkančias vieną ar kelis KPĮ 6 str. 4 d. nustatytus kriterijus ir todėl priskiriamas prie sričių, kuriose egzistuoja didelė korupcijos pasireiškimo tikimybė.

1. **ANALIZUOTOS IR VERTINTOS VEIKLOS SRITYS**

Savivaldybės Antikorupcijos komisijoje (2021-11-04 protokolas Nr.V38-5) buvo pristatyta 12 (dvylika) KPTN, kuriuos atliko Savivaldybei reguliavimo sričiai pavaldžios įstaigos ir įmonės. Analizuotos ir vertintos šios sritys: viešieji pirkimai; tarnybinio transporto naudojimas; darbo tvarka su viešaisiais ir privačiais paramos teikėjais; veiklos nuostatai, pareigybių aprašymai, vidaus norminiai dokumentai; teikiamų atlygintinų paslaugų kainos, tarp jų ir turizmo pardavimo antkainis; transporto paslaugų organizavimas; vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją organizavimas ir surinkimas; turto valdymas ir naudojimas: turto gavimas, apskaita, naudojimas, kontrolė; vaikų maitinimo organizavimas ikimokyklinio ugdymo įstaigoje.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1 KPĮ 6 str. 2d. nustatyta, kad: „Šiame straipsnyje valstybės ir savivaldybės įstaigomis laikomos valstybės ar savivaldybės įstaigos, valstybės ar savivaldybės įmonės, kaip jos apibrėžtos L R valstybės ir savivaldybės įmonių įstatyme, taip pat įmonės, kurių valstybei ar savivaldybei nuosavybės teise priklausančios akcijos visuotiniame akcininkų susirinkime suteikia daugiau kaip 50 proc. balsų ir įmonės, kuriose valstybė ar savivaldybė gali paskirti daugiau kaip pusę įmonės administracijos, valdymo arba priežiūros tarnybos narių“

|  |  |  |  |
| --- | --- | --- | --- |
| **Eil.**  **Nr.** | **Įstaigos pavadinimas** | **Išvados Nr. ir data** | **Veiklos sritis** |
| 1. | BĮ „Neringos meno mokykla“ | 2021-09-20 Nr.V14-5624 | Viešieji pirkimai |
| 2. | BĮ „Neringos sporto mokykla“ | 2021-10-15 Nr. V14-6168 | Mažos vertės viešieji pirkimai |
| 3. | BĮ “Neringos savivaldybės Viktoro Miliūno viešoji biblioteka“ | 2021-10-15 Nr. V14-6165 | Turto valdymas ir naudojimas: turto gavimas, apskaita, naudojimas, kontrolė |
| 4. | BĮ „Neringos muziejai“ | 2021-09-20 Nr.V14-5626 | Darbo tvarka su viešaisiais ir privačiais paramos teikėjais |
| 5. | BĮ „Juodkrantės L. Rėzos kultūros centras | 2021-09-21 Nr.V14-5625 | Veiklos nuostatai, pareigybių aprašymas, vidaus norminiai dokumentai |
| 6. | BĮ „Nidos kultūros ir turizmo informacijos centras  „Agila“ | 2021-09-10 Nr.V14-5458 | Teikiamų atlygintinų paslaugų kainos, tarp jų ir turizmo pardavimo antkainis |
| 7. | BĮ „Nidos lopšelis-darželis“ Ąžuoliukas“ | 2021-10-15 Nr.V14- 6169 | Vaikų maitinimo organizavimas ikimokyklinio ugdymo įstaigoje |
| 8. | UAB,, Neringos vanduo “ | 2021-09-30 Nr. V14-5847 | Tarnybinio transporto panaudojimas |
| 9. | UAB ,,Neringos energija“ | 2021-09-30 Nr. V14-5820 | Viešieji pirkimai |
| 10. | BĮ ,,Neringos socialinių paslaugų centras **“** | 2021-09-24 Nr.V14-5729 | Transporto paslaugų organizavimas |
| 11. | VŠĮ „Neringos pirminės sveikatos priežiūros centras“ | 2021-09-30 Nr.V14-5876 | Viešųjų pirkimų organizavimas ir vykdymas |
| 12. | BĮ „Paslaugos Neringai“ | 2021-10-15 Nr.V14- 6167 | Vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją organizavimas ir surinkimas. |

Remiantis Savivaldybei reguliavimo sričiai pavaldžių įstaigų ir įmonių pateikta informacija, darytinos išvados, kad tam tikros veiklos sritys priskirtinos prie sričių, kuriose egzistuoja korupcijos pasireiškimo tikimybė, nes atitinka vieną ar kelis KPĮ 6 straipsnio 4 dalyje nustatytus kriterijus ir juose analizės ir vertinimo metu nustatyti korupcijos rizikos veiksniai.

**Korupcijos pasireiškimo tikimybė egzistuoja šiose veiklos srityse:**

1. **Vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją organizavimas ir surinkimas (atitinka L R KPĮ 6 str. 4 d. 4 p. kriterijų).**

Vertinimo kriterijai: Lietuvos Respublikos rinkliavų įstatymas; 2016 m. balandžio 21 d. Neringos savivaldybės tarybos sprendimas Nr.T1-92 „Dėl vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją nustatymo” (Suvestinė redakcija nuo 2021-08-31).

**Atlikti veiksmai**

Atliekant biudžetinės įstaigos „Paslaugos Neringai“ vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją organizavimo ir surinkimo veiklos vertinimą analizuoti administraciniai dokumentai:

• Vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją nuostatai, patvirtinti Neringos savivaldybės tarybos 2016 m. balandžio 21 d. sprendimu Nr.T1-92;

• Vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją lengvatos, patvirtintos Neringos savivaldybės tarybos 2016 m. balandžio 21 d. sprendimu Nr.T1-92;

• Biudžetinės įstaigos „Paslaugos Neringai“ Alksnynės ir Nidos kontrolės postų darbo tvarkos aprašas, patvirtintas direktoriaus 2021 m. birželio 8 d. įsakymu Nr. VO

2. Vertinta kontrolės postų kasininkų darbo ypatumai.

**Nustatyti korupcijos rizikos veiksniai**

*Galima korupcijos pasireiškimo tikimybė kontrolės postų kasininkų darbe*.

Biudžetinės įstaigos „Paslaugos Neringai“ kontrolės postų kasininkai vykdo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją surinkimą specialiai Neringos kontrolės postams pritaikyto „Softra“ programinio paketo pagalba. „Softra“ – valstybinių numerių atpažinimas eismo valdymo sistemoms. Pagal sutartį su Neringos savivaldybės administracija UAB „Stova“ teikia bei prižiūri techninę įrangą ir administruoja programinį paketą „Softra“. Minėtos technologijos ženkliai palengvina kontrolės postų kasininkų darbą bei supaprastina transporto priemonių srautų valdymą ir kontrolę. Tačiau, analizuojant dokumentaciją (automatizuotos vietinės rinkliavos surinkimo kasos darbo instrukciją) paaiškėjo, jog kasininko darbo procese palikta transporto priemonių kategorijų pasirinkimo, lengvatų suteikimo galimybė. Tokiu būdu atsiranda netyčinių ir „tyčinių“ klaidų tikimybė. Renkantis transporto priemonės kategoriją (mažesnę vietoj didesnės), ar suteikiant įvažiavimo lengvatą atsiranda korupcijos pasireiškimo tikimybė. Nors įvažiavimo į Neringos savivaldybės administruojamą teritoriją procesas stebimas vaizdo kameromis ir kilus įtarimams ar gavus pranešimą galima peržiūrėti vaizdo įrašą, tai nepanaikina korupcijos pasireiškimo tikimybės.

**Rekomendacijos**

1. Modernizuoti Neringos kontrolės postų techninę ir programinę įrangą. Po modernizacijos turėtų būti automatizuotas transporto priemonių kategorijų atpažinimo ir fiksavimo sistemoje procesas.

2. Rengiant naujos sutarties postų techninės ir programinės įrangos aprūpinimo pirkimo sąlygose numatyti automatizuotą transporto priemonių kategorijų atpažinimą.

**2**. **Viešųjų pirkimų organizavimas ir vykdymas VŠĮ „Neringos pirminės sveikatos priežiūros centras“**

Vadovaujantis Lietuvos Respublikos korupcijos prevencijos įstatymu, Lietuvos Respublikos Vyriausybės 2002 m. spalio 8 d. nutarimu Nr. 1601 „Dėl Korupcijos rizikos analizės atlikimo tvarkos aprašo patvirtinimo“, Valstybės ir savivaldybių įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis, patvirtintomis Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170 „Dėl valstybės ar savivaldybių įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijų patvirtinimo“, Lietuvos Respublikos sveikatos apsaugos ministro 2020 m. lapkričio 6 d. įsakymu Nr. V-2521 „Dėl Šakinės korupcijos prevencijos sveikatos priežiūros sistemoje 2020–2022 metų programos patvirtinimo“, Viešojoje įstaigoje Neringos pirminės sveikatos priežiūros centre buvo atliktas korupcijos pasireiškimo tikimybės nustatymas.

Atliekant korupcijos pasireiškimo tikimybę vertinta veiklos sritis: *viešųjų pirkimų organizavimas ir vykdymas Viešojoje įstaigoje Neringos pirminės sveikatos priežiūros centre.* Sritis parinkta vadovaujantis Šakinės korupcijos prevencijos sveikatos priežiūros sistemos 2020–2022 metų programa.

Analizuojamas laikotarpis: 2020 m. IV ketv. - 2021 m. III ketv.

Analizuojant remtasi:

1. Lietuvos Respublikos teisės aktai, reglamentuojantys viešųjų pirkimų organizavimą ir vykdymą;
2. vidaus dokumentai;
3. kiti dokumentai, susiję su viešųjų pirkimų vykdymų ir organizavimu paslaugų teikimu (Viešųjų pirkimų tarnybos rekomendacijos, gairės ir kt.).

Atliekant KPT, vadovautasi Valstybės ir savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijų klausimynu. Buvo atlikta duomenų analizė, tiriant teisės aktus, analizuojant Viešosios įstaigos Neringos pirminės sveikatos priežiūros centro viešųjų pirkimų tvarką, vykdymą, darbuotojų pareigybių aprašymus, teisės aktus, kuriais savo veikloje vadovaujasi darbuotojai bei kitus su analizuojama veikla susijusius dokumentus.

KPT nustatymas atliktas įvertinant viešųjų pirkimų vykdymo ir organizavimo teisinį reglamentavimą, nustatytų procedūrų atitikimą aukštesnės galios teisės aktams, vertinta, ar viešųjų pirkimų vykdymas ir organizavimas atliekamas laikantis nustatytų procedūrų, ar yra nustatyta sprendimų priėmimo ir vykdymo kontrolė, ar priimti visi teisės aktai, būtini teisės aktams įgyvendinti.

Analizuojama KPT - prielaida, kad tam tikri Viešosios įstaigos Neringos pirminės sveikatos priežiūros centro veiklą veikiantys išoriniai, vidiniai ar individualūs rizikos veiksniai sudaro galimybes atsirasti korupcijai. Vertinimas atliktas pagal Lietuvos Respublikos korupcijos prevencijos įstatymo 6 straipsnio 4 dalies 2 – 5 punktuose numatytus kriterijus.

Viešosios įstaigos Neringos pirminės sveikatos priežiūros centro asmenims bei darbuotojams, susidūrus su korupcijos apraiškomis bet kokioje srityje, yra sudaryta galimybė kreiptis telefonu ar raštu, bei elektroniniu paštu, kuriais galima pranešti apie korupcijos apraiškas. Vadovaujantis 2019 m. sausio 2 d. Įstaigos direktoriaus įsakymu Nr. V2 įstaigoje veikia korupcijos prevencijos komisija.

Užduotys ir klausimai:

1. Ar VŠĮ Neringos pirminės sveikatos priežiūros centre laikomasi teisės aktuose numatytos tvarkos viešųjų pirkimų organizavimo ir vykdymo srityje?
2. Ar užtikrinama viešųjų pirkimų organizavimo ir vykdymo atitiktis įstatymų reikalavimams?
3. Kokia rizika pažeisti viešųjų pirkimų organizavimo ir vykdymo tvarką?
4. Analizuota Viešosios įstaigos Neringos pirminės sveikatos priežiūros centro viešųjų pirkimų organizavimo ir vykdymo tvarka ir susijusių poįstatyminių teisės aktų taikymas.
5. Kaip gerinti korupcijos prevencijos vykdymą Viešojoje įstaigoje Neringos pirminės sveikatos priežiūros centre, organizuojant viešuosius pirkimus?

Analizuojamu laikotarpiu Viešojoje įstaigoje Neringos pirminės sveikatos priežiūros centre viešieji pirkimai buvo organizuojami ir atliekami vadovaujantis aktualios redakcijos Lietuvos Respublikos viešųjų pirkimų įstatymu, Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 aktualios redakcijos patvirtintu Mažos vertės pirkimo tvarkos aprašu, Įstaigos direktoriaus patvirtintu ir 2021 m. balandžio 30 d. atnaujintu viešųjų pirkimų organizavimo ir vykdymo tvarkos aprašu (toliau — Viešojo pirkimo aprašas), Įstaigos direktoriaus patvirtintu ir 2021 m. balandžio 30 d. atnaujintu Viešojo pirkimo komisijos darbo reglamentu.

2020 m. sausio 10 d. Įstaigos direktoriaus įsakymu Nr. Nr. V 1 paskirti viešųjų pirkimų iniciatoriai, viešųjų pirkimų organizatorius, 2021 m. balandžio 30 d. Įstaigos direktoriaus įsakymu Nr. V 35 paskirtas viešųjų pirkimų koordinatorius, taip pat paskirta Viešojo pirkimo komisija.

Pažymėtina, jog Viešųjų pirkimo aprašo 31 punkte nustatyta, jog pirkimus vykdantys iniciatoriai, pirkimų organizatoriai ir Komisijos nariai prieš pradėdami pirkimus, privalo pasirašyti nešališkumo deklaraciją (formą nustato VPT kartu su Vyriausiąja tarnybinės etikos komisija), konfidencialumo pasižadėjimą bei pateikti Privačių interesų deklaracijas Vyriausiajai tarnybinės etikos komisijai. Atliekant vertinimą nustatyta, jog šios nuostatos laikomasi ir konfidencialumo pasižadėjimai ir nešališkumo deklaracijos yra pasirašytos visų viešųjų pirkimų procedūrose dalyvaujančių darbuotojų, Privačių interesų deklaracijos pateiktos. Visi Įstaigos darbuotojai, kurie

dalyvauja viešųjų pirkimų procedūrose, yra deklaravę savo nešališkumą, yra informuoti apie situacijas, kuriose gali atsirasti interesų konfliktai ir iš šių situacijų kylančią korupcijos grėsmę.

Dėl kiekvieno pirkimo viešojo pirkimo iniciatorius rengia paraišką, kurioje, be kiti duomenų, nurodomas pirkimo objekto pavadinimas, apibūdinimas, reikalingas kiekis ar apimtis, atsižvelgiant j visą pirkimo sutarties trukmę su galimais pratęsimais, maksimali pirkimo vertė, numatoma pirkimo sutarties trukmė, atsižvelgiant į visus galimus pratęsimus, siūlomų kviesti tiekėjų sąrašas, siūlomų kviesti tiekėjų sąrašo pagrindimas. Visi viešojo pirkimo etapai vykdomi vadovaujantis Viešojo pirkimo aprašu. Įvykus pirkimo procedūroms, pirkimo organizatorius parengia pirkimo sutartį ar preliminariąją sutartį, suderina nustatyta tvarka ir organizuoja pirkimo sutarties ar preliminariosios sutarties pasirašymą.

Atsižvelgiant į tai, kas išdėstyta, į pirmiau nurodytus viešojo pirkimą procesą reglamentuojančius teisės aktus, darytina išvada, kad viešojo pirkimo organizavimo ir vykdymo proceso metu Viešojoje įstaigoje Neringos pirminės sveikatos priežiūros centre laikomasi įstatymų ir kitų teisės aktų, priimti visi ir atnaujinti reikalingi šią sritį reglamentuojantys vidaus teisės aktai.

Atlikus korupcijos pasireiškimo tikimybės nustatymą Viešojoje įstaigoje Neringos pirminės sveikatos priežiūros centre, *nustatyta, kad korupcijos pasireiškimo tikimybė galimai egzistuoja, tačiau korupcijos pasireiškimo rizika yra žema. Korupcijos rizikos veiksniai nenustatyti.*

**Siūlymai, rekomendacijos**

Siekiant, kad korupcijos tikimybė neatsirastų bei užtikrinant jos prevenciją, siūloma:

1. Iš anksto derinant su pirkimų iniciatoriais, sudaryti viešųjų pirkimų planą ateinantiems metams.

2. Įstaigoje parengti gaires, kad darbuotojams būtų aiškus ir paprastas viešųjų pirkimų organizavimo ir vykdymo procesas.

3. Reguliariai teikti informaciją korupcijos prevencijos klausimais darbuotojams.

4. Dalinai atnaujinti Korupcijos prevencijos komisijos sudėtį, sumažinant interesų konflikto ar prieštaravimų galimybę

**3. Darbo tvarka su viešaisiais ir privačiais paramos teikėjais biudžetinėje įstaigoje „Neringos muziejai“**

Neringos muziejai veikla gaunamos paramos srityje formaliai atitinka vieną iš Korupcijos prevencijos įstatymo Nr. IX-904 6 straipsnio 3 dalyje nustatytų kriterijų, t. y. „Daugiausia priima sprendimus, kuriems nereikia kitos valstybės ar savivaldybės ar savivaldybės įstaigos patvirtinimo“, išskyrus ES teikiamos paramos projektų srityse (yra prižiūrimos LRVRM, jos priskirtų administravimo institucijų, kontrolė atliekama papildomai nepriklausomų auditorių tikrinimo priemonėmis), todėl laikytina, kad paminėtos įstaigos veiklos sritys, išskyrus griežtai kontroliuojamą ES teikiamų paramų sritį, priskirtinos prie veiklos sričių, kuriose egzistuoja didelė korupcijos pasireiškimo tikimybė. Dėl šios priežasties, vadovaujantis galiojančiais teisės aktais, reikia įvertinti konkrečius korupcijos rizikos veiksnius Neringos muziejai paramos gavimo srityje.

Įstaiga Neringos muziejai turi paramos gavėjo statusą. Nemenką lėšų dalį Muziejus pritraukia bendradarbiaudamas su Lietuvos ir užsienio fondais, o pačius projektus įgyvendina pasirašydamas sutartis su įvairiais paslaugų teikėjais, tame tarpe ir su privačiomis įmonėmis. Taigi, *atlikto korupcijos pasireiškimo tikimybės (KPT) nustatymo veiklos sritis – darbo tvarka su viešaisiais ir privačiais paramos teikėjais.* Šioje muziejaus veiklos srityje korupcija gali pasireikšti keliose srityse ir lygmenyse: 1) kai pasirašomos dvišalės sutartys, suteikiant vienam ar kitam

paslaugų teikėjui išskirtines sąlygas (pvz. privatūs interesai su privačiomis įmonėmis); 2)kai viešinama informacija apie paramos teikėją oficialioje Muziejaus internetinėje svetainėje; 3)kai parama yra apskaitoma Muziejaus buhalteriniuose dokumentuose; 4) kai muziejus priima įsipareigojimus paramos teikėjams.

**Analizuota veikla** – *darbo tvarka su viešaisiais (Lietuvos kultūros taryba – toliau LKT) ir privačiais paramos teikėjais.*

**Analizuojamas laikotarpis** – 2021 m. sausio 1 d. – 2021 m. rugsėjo 1 d.

Šios veiklos vertintos vadovaujantis *Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo klausimynu*, patvirtintu Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170, kurio pagalba nustatyta, kad šios Muziejaus veiklos sritys (*darbo tvarka su viešaisiais ir privačiais paramos teikėjais*) priskirtinos prie sričių, kuriose formaliai egzistuoja didelė korupcijos pasireiškimo tikimybė. Tam, kad įvertinti koks yra realus korupcijos rizikos laipsnis vertinamoje įstaigos veiklos srityje buvo išanalizuoti šie įstaigos dokumentai: Muziejaus teiktos projektinės paraiškos (LKT),paramos sutarys su viešaisiais (LKT) ir privačiais paramos teikėjais, gautos paramos lėšų panaudojimo apskaitos ataskaitos, atsakingų darbuotojų susirašinėjimai su paramos teikėjų atstovais, paramos teikėjų viešinimo informaciją muziejaus oficialioje svetainėje [www.neringosmuziejai.lt](http://www.neringosmuziejai.lt).

**Naudoti dokumentų rinkimo ir vertinimo metodai:**

1. LR galiojantys teisės aktai. 2. Viešųjų pirkimų įstatymas. 3. Vidaus dokumentų analizė.

**Įvertinti**: 1) ar su paramos teikėjais buvo tinkamai sudarytos paramos sutartys? 2) ar gaunama parama įstaigoje apskaitoma atskiroje buhalterinėje sąskaitoje? 3) ar gaunama parama įstaigos buhalterinėje apskaitoje tvarkoma pagal paramos teikėjus? 4) kaip ši parama buvo panaudota? 5) ar įstaiga neatlygintinai gavo pinigines lėšas, ar ir kokį kitą turtą? 6) ar gaunama parama buvo paviešinta muziejaus oficialiame tinklapyje.

**Atlikti veiksmai.** Atliekant kovos su korupcija pasireiškimo tikimybės nustatymą, buvo susipažinta su atnaujinta teisine baze, reglamentuojančia biudžetinių įstaigų sutarčių sudarymo tvarką, kitais galiojančiais Lietuvos Respublikos teisės aktais, įstaigos vidaus dokumentais. Taip pat buvo laikytasi prielaidos, kad visi pateikti dokumentai yra išsamūs ir galutiniai, o nustatymo metu naudoti įstaigos pateikti dokumentai yra originalūs, galiojantys. Tyrimo metu vertintos vidaus kontrolės įgyvendinimo priemonės, tikrinami dokumentai, patvirtinantys faktinį vidaus kontrolės procedūrų vykdymą.

**Rezultatai.** Per analizuojamą laikotarpį Muziejaus veikloje nebuvo užfiksuoti Korupcijos prevencijos įstatymo Nr. IX-904 2 straipsnio 2 dalyje nurodytų korupcinio pobūdžio nusikalstamų veikų atvejai. Taip pat nebuvo užfiksuoti teisės pažeidimai, už kuriuos numatyta administracinė, tarnybinį (drausminė) ar kitokia teisinė atsakomybė, atvejai.

**Siūlymai, rekomendacijos:**

1. Nuolat sekti Lietuvos Respublikos įstatyminę bazę, ieškoti metodinės informacijos korupcijos prevencijos klausimais.
2. Siekiant sėkmingai vykdyti korupcijos prevenciją įstaigoje Neringos muziejai daugiau dėmesio skirti darbuotojų mokymams korupcijos prevencijos klausimais.
3. Pagal galimybę deleguoti už korupcijos prevenciją ir kontrolę įstaigoje Neringos muziejai atsakingą asmenį į korupcijos prevencijos mokymus.

**4. Transporto paslaugų organizavimas biudžetinėje įstaigoje „Neringos socialinių paslaugų centras“**

Vadovaujantis Lietuvos Respublikos korupcijos prevencijos įstatymu, Korupcijos rizikos analizės atlikimo tvarkos aprašo, patvirtinto Lietuvos Respublikos Vyriausybės 2002 m. spalio 8 d. nutarimu Nr. 1601 „Dėl korupcijos rizikos analizės atlikimo tvarkos aprašo patvirtinimo“, 7 punktu, Valstybės ir savivaldybių įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis, patvirtintomis Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170 „Dėl valstybės ar savivaldybių įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijų patvirtinimo“, Neringos savivaldybės Kovos su korupcija 2016-2019 metų programos įgyvendinimo priemonių plano 9 punktu ir atsižvelgiant į Neringos savivaldybės administracijos 2021-09-06 raštą Nr. (4.16)V15-2115 „Dėl korupcijos pasireiškimo tikimybės nustatymo“, Neringos socialinių paslaugų centre (toliau – Centras) buvo atliktas korupcijos pasireiškimo tikimybės nustatymas.

**Analizuotas laikotarpis** – nuo 2020 m. sausio 1 d. iki 2021 m. sausio 1 d.

**Atliekant korupcijos pasireiškimo tikimybę vertinta veiklos sritis**: *transporto paslaugų Centre organizavimas.*

**Naudoti šie dokumentų rinkimo ir vertinimo metodai.**

1. LR galiojantys teisės aktai;
2. Vidaus dokumentų analizė;
3. Klausimynas.

**Vertinimo kriterijai.**

Atliekant kovos su korupcija pasireiškimo tikimybės nustatymą buvo susipažinta su teisine baze, reglamentuojančia transporto paslaugų organizavimą, kitais galiojančiais Lietuvos Respublikos teisės aktais, įstaigos vidaus dokumentais, užtikrinančiais Centre organizuojamų transporto paslaugų kontrolę. Taip pat, buvo laikytasi prielaidos, kad visi pateikti dokumentai yra išsamūs ir galutiniai, o nustatymo metu naudoti įstaigos pateikti dokumentai yra originalūs, galiojantys.

Kovos su korupcija pasireiškimo tikimybės nustatymas atliktas taip, kad pateiktų pakankamus, patikimus ir tinkamus įrodymus apie įstaigoje sukurtą ir veikiančią transporto paslaugų organizavimą ir atlikimą reglamentuojančią veiklą. Nustatymas buvo atliktas taikant tikrinimo, analitines, duomenų analizės, vertinimo, pokalbių ir kitas procedūras, nustatytas kovos su korupcija programoje. Buvo susipažinta su teisine baze bei įstaigos vidaus dokumentais, analizuojamas dokumentų atitikimas teisės aktams, vertintos vidaus kontrolės įgyvendinimo priemonės, tikrinami dokumentai, patvirtinantys faktinį vidaus kontrolės procedūrų vykdymą.

**Atlikti veiksmai.**

Nustatyti ir įvertinti:1) ar įstaigoje laikomasi teisės aktuose numatytos transporto paslaugų organizavimo ir atlikimo tvarkos; 2) ar transporto paslaugos teikiamos teisės aktuose nustatytiems asmenims; 3) ar pilnai užtikrinama teikiamų paslaugų saugumas, kokybė; 4) ar racionaliai naudojamos Centro transporto priemonės šiai paslaugai teikti; 5) analizuoti veiksmai, užtikrinantys šios paslaugos kontrolės sistemos sukūrimą ir veikimą; 6) susipažinta su dokumentais, reglamentuojančiais ir įrodančiais vidaus kontrolės funkcionavimą, skiriant ir teikiant transporto paslaugas Neringos gyventojams.

Atlikus korupcijos pasireiškimo tikimybės nustatymą transporto paslaugų skyrimo, teikimo veikloje, kurioje darbas susijęs su paslaugos įkainio nustatymu bei paslaugos apmokėjimu, nustatyta, kad korupcijos pasireiškimo tikimybė galimai egzistuoja.

**Korupcijos pasireiškimo veiksniai nenustatyti.**

**Siūlymai, rekomendacijos:**

1. Pagal poreikį atnaujinti – patikslinti ar papildyti reglamentuojančius transporto paslaugų Centre organizavimo veiklą dokumentus, atsižvelgiant į šią veiklą reglamentuojančių LR

įstatymų, norminių teisės aktų naujoves, pagal poreikį skelbti internetinėje įstaigos svetainėje [www.neringosspc.lt](http://www.neringosspc.lt)

2. Transporto paslaugų organizavimą bei įgyvendinimą vykdyti laikantis šią veiklą reglamentuojančių įstatymų, poįstatyminių aktų, savivaldybės tarybos sprendimų bei vidaus dokumentų.

**5. Turizmo paslaugų pardavimas bei sutarčių sudarymas Nidos kultūros ir turizmo informacijos centras „Agila“**

2019 m. rugpjūčio 29 d. Neringos savivaldybės tarybos sprendimu Nr. T1-131 buvo patvirtintos naujos Nidos kultūros ir turizmo informacijos centro „Agila“ *teikiamų atlygintinų paslaugų kainos, tarp jų ir turizmo paslaugų pardavimo antkainis.*

**Analizuotas laikotarpis**: 2021-01-01–2020-09-01.

**Atliekant korupcijos pasireiškimo tikimybę vertinta veiklos sritis:** *Nidos KTIC „Agila“**veikla, susijusi su turizmo paslaugų pardavimu bei sutarčių sudarymu.*

Atliekant korupcijos pasireiškimo tikimybę buvo vertinti šie įstaigos dokumentai:

1. Nidos kultūros ir turizmo informacijos centro „Agila“ teikiamų atlygintinų paslaugų kainų sąrašas;
2. 2021 m. sudarytos turizmo paslaugų pardavimo sutartys;
3. 2021 m. Nidos KTIC „Agila“ direktoriaus įsakymu patvirtinti paslaugų antkainiai;

Naudoti dokumentų rinkimo ir vertinimo metodai:

1. LR galiojantys teisės aktai
2. Vidaus dokumentų analizė

**Įvertinti:**

1. Ar sutartys su turizmo paslaugų pirkėjais pasirašytos vadovaujantis LR galiojančiais teisės aktais?
2. Ar turizmo paslaugų pardavimo antkainiai nustatyti remiantis 2019 m. rugpjūčio 29 d. Neringos savivaldybės tarybos sprendimu Nr. T1-131 dėl Nidos kultūros ir turizmo informacijos centro „Agila“ teikiamų atlygintinų paslaugų kainų patvirtinimo?

**Atlikti veiksmai:**

Atliekant kovos su korupcija pasireiškimo tikimybės nustatymą, buvo susipažinta su atnaujinta teisine baze, reglamentuojančia sutarčių sudarymą, kitais galiojančiais Lietuvos Respublikos teisės aktais, įstaigos vidaus dokumentais. Taip pat buvo laikytasi prielaidos, kad visi pateikti dokumentai yra išsamūs ir galutiniai, o nustatymo metu naudoti įstaigos pateikti dokumentai yra originalūs, galiojantys. Tyrimo metu vertintos vidaus kontrolės įgyvendinimo priemonės, tikrinami dokumentai, patvirtinantys faktinį vidaus kontrolės procesų vykdymą.

**Rezultatai:**

Vertinimo metu nenustatyta korupcijos pasireiškimo apraiškų.

**Siūlymai, rekomendacijos:**

1. Nuolat sekti Lietuvos Respublikos įstatyminę bazę, ieškoti metodinės informacijos korupcijos prevencijos klausimais.
2. Siekiant sėkmingai vykdyti korupcijos prevenciją įstaigoje daugiau dėmesio skirti darbuotojų mokymams korupcijos prevencijos klausimais.
3. Pagal galimybę deleguoti už korupcijos prevenciją ir kontrolę įstaigoje atsakingą asmenį korupcijos prevencijos mokymus.

**6. Viešieji pirkimai bendrovėje UAB „Neringos energija“**

Siekiant nustatyti UAB „Neringos energija” veiklos sritis, kuriose galimai egzistuoja bendrovės veiklą veikiantys išoriniai ir (ar) vidiniai ir (ar) individualūs rizikos veiksniai, galintys sudaryti galimybes atsirasti korupcijai, buvo atliktas korupcijos pasireiškimo tikimybės

Nustatymas (toliau-KPTN).

**Analizuojant veiklą vertinti buvo pasirinkta sritis** - *viešieji pirkimai, kadangi atitinka LR korupcijos įstatyme 6 st. 4 d. 2-5 punktuose numatytus kriterijus.*

UAB „Neringos energija“ yra priimti visi teisės aktai ir jais vadovaujantis vykdoma bendrovės ūkinė veikla. Įmonės darbuotojų funkcijos, uždaviniai, darbo ir sprendimų priėmimo tvarka bei atsakomybė yra išsamiai reglamentuoti įstatymais, kitais teisės aktais, bendrovės įstatais.

**Analizuotas laikotarpis -** 2020-01-01–2020-12-31, pateikiant statistinius duomenis ir vertinant situaciją pagal 2020-12-31 dienai galiojusius teisės aktus, aktualius įsakymus, nuostatas ir pavedimus.

**Įvertinta**, koks yra realus korupcijos rizikos laipsnis vertinamoje įstaigos veiklos srityje, buvo išanalizuoti įstaigos teisės aktai, sprendimai:

1. Uždarosios Akcinės Bendrovės “Neringos energija” Įstatai, įregistruoti juridinių asmenų registre 2018m. gegužės 28d.

2. UAB „Neringos energija“ mažos vertės pirkimų taisyklės. Patvirtinta, UAB „Neringos energija“ direktoriaus 2020-05-13 įsakymu Nr. PV – 11.

3. UAB „Neringos energija“ prekių, paslaugų ir darbų supaprastintų pirkimų taisyklės. Patvirtinta UAB „Neringos energija“ direktoriaus 2015-04-16 įsakymu Nr.PV-09.

4. UAB “Neringos energija” Viešojo pirkimo komisijos darbo reglamentas. Patvirtinta UAB “Neringos energija” Direktoriaus 2019m. spalio 18 d. įsakymu Nr. PVDS- 44A.

5. UAB “Neringos energija” viešųjų pirkimų komisijos narių pasirašytos nešališkumo deklaracijos ir konfidencialumo pasižadėjimai.

**Nustatyta**

1. Priimti teisės aktai būtini įstatymų ir įstatymo įgyvendinamųjų teisės aktų įgyvendinimui, įvertinta, jog teisės aktuose nustatyta sprendimų priėmimo, veiksmų atlikimo tvarka yra skaidri ir nesuteikia per daug įgaliojimų įstaigos darbuotojams veikti savo nuožiūra.

2. Pirkimai atliekami griežtai vadovaujantis pirkimų Taisyklėmis;

3. Sudaryta Viešųjų pirkimų komisija iš 5 (penkių) asmenų; komisijos nariai yra pasirašę nešališkumo deklaracijas ir konfidencialumo pasižadėjimus.

4. Viešųjų pirkimų organizatorius prekes, paslaugas perka esant būtinam poreikiui.

5. Viešieji pirkimai vykdomi skelbiant konkursą per elektroninę viešųjų pirkimų sistemą arba apklausos būdu. Tai mažina korupcijos pasireiškimo tikimybę.

6. Viešieji pirkimai vykdomi pagal Bendrovės planuojamų prekių, paslaugų ir darbų viešųjų pirkimų planą, kuris yra kasmet patvirtinamas įmonės direktoriaus įsakymu.

**Išvada**

Atlikus KPTN nustatyta, kad korupcijos pasireiškimo tikimybė galimai egzistuoja, tačiau korupcijos pasireiškimo rizika yra žema. Korupcijos pasireiškimo apraiškos nenustatytos.

**Pasiūlymai**

1. Viešinti sutartis centrinėje viešųjų pirkimų informacinėje sistemoje (toliau - CVP IS), kai jie suderinti raštu.

2. Patvirtinti ir patalpinti į CVP IS 2020 metų viešųjų pirkimų numatomų prekių, paslaugų ir darbų planą.

3.Viešinti viešųjų pirkimo ataskaitas CVP IS.

4. Atnaujinti CVP IS puslapyje esančią informaciją.

**7. Vaikų maitinimo organizavimas biudžetinėje įstaigoje Nidos lopšelis-darželis**

Atliekant korupcijos pasireiškimo tikimybę vertintos veiklos sritys:

1. Nidos lopšelio-darželio „Ąžuoliukas“ veikla susijusi su maitinimo organizavimu ikimokyklinio ugdymo įstaigoje KPĮ 6 str. 4 d. numatytiems kriterijams.
2. Nidos lopšelio-darželio „Ąžuoliukas“ veikla kontroliuojant maitinimo organizavimą atitinka KPĮ 6 str. 4 d. 5 p. numatytus kriterijus.

**Analizuotas laikotarpis** 2021-01-01 - 2021-09-08.

**Atlikti veiksmai**

Atliekant korupcijos pasireiškimo tikimybės nustatymą, analizuoti Nidos lopšelio-darželio „Ąžuoliukas“ vaikų maitinimo organizavimo, maisto produktų priėmimo, išdavimo į virtuvę, tikslingo maisto produktų panaudojimo, vaikų maisto į grupes išdavimo, laikantis perspektyvinių ir dienos valgiaraščių kontrolės vykdymo, teisės aktai:

1. Lietuvos Respublikos sveikatos apsaugos ministro 2011 m. lapkričio 11 d. įsakymas Nr. V-964 Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašas ir vėlesni pakeitimai (*aktuali redakcija nuo 2018 m. rugsėjo 22 d.).*
2. Lietuvos Respublikos sveikatos apsaugos ministro 2016 m. birželio 23 d. įsakymas Nr. V-836 Dėl rekomendacijų paros maistinių medžiagų ir energijos normų patvirtinimo *(aktuali redakcija nuo 2018 m. sausio 1d.)*
3. Nidos lopšelio-darželio „Ąžuoliukas“ nuostatais patvirtintais Neringos savivaldybės tarybos 2016 m. rugpjūčio 18 d. sprendimu Nr. T1-145.
4. Nidos lopšelio-darželio „Ąžuoliukas“ Vaikų maitinimo organizavimo tvarkos aprašas patvirtintas 2018 m. balandžio 10 d. įsakymu Nr. V-25.

Vertinta įtaigos darbuotojų veikla ir administracinės procedūros priimant sprendimus dėl vaikų maitinimo organizavimo ir maitinimo vykdymo, dėl kontrolės funkcijų vykdymo, maitinimo organizavimo tvarkos aprašai, maisto produktų viešųjų pirkimų sutartys ir jų priedai, maitinimo organizavimo kokybės darbo grupės veiklos dokumentai, virėjų, atsargų apskaitininko, mokytojų padėjėjų, bendrauta su atsakingais įstaigos darbuotojais, ugdytinių tėvais, vertinti priimti sprendimai ir panašiai.

Veiklos sričių kuriose egzistuoja didelė korupcijos pasireiškimo tikimybė sąrašas

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil.  Nr. | Veiklos sritys | KPĮ 6 straipsnio 4 dalies kriterijai | | | | | | |
| . |  | 1p. | 2p. | 3p. | 4p. | 5p. | 6p. | 7p. |
| 1. | Viešieji pirkimai | - | - | - | - | x | - | - |
| 2. | Vaikų maitinimo organizavimas | - | - | - | - | x | - | - |

Sąrašas sudarytas atlikus Nidos lopšelio-darželio „Ąžuoliukas“ veiklos sričių atitikties Korupcijos prevencijos įstatymo 6 str. 4 d. kriterijams nustatymą.

**Kriterijai:**

1p. Padaryta korupcinio pobūdžio nusikalstama veikla.

2p. Pagrindinės funkcijos yra kontrolės ar priežiūros vykdymas.

3p. Atskirų valstybės tarnautojų funkcijos, uždaviniai, darbo ir sprendimų priėmimo tvarka bei atsakomybė nėra išsamiai reglamentuoti.

4p. Veikla yra susijusi su leidimų, nuolaidų, lengvatų ir kitokių papildomų teisių suteikimu ar apribojimu.

5p. Daugiausia priima sprendimus, kuriems nereikia kitos valstybės ar savivaldybės įstaigos patvirtinimo*.*

6p. Naudojama valstybės ar tarnybos paslaptį sudaranti informacija.

7p. Anksčiau atlikus korupcijos rizikos analizę, buvo nustatyta trūkumų.

Nidos lopšelio-darželio „Ąžuoliukas“ veiklos sričių, kuriuose egzistuoja didelė korupcijos pasireiškimo tikimybė darbo grupės antikorupcinei veiklai vykdyti vertinimo išvada:

**Korupcijos pasireiškimo veiksniai nenustatyti.**

**Rekomendacijų nepateikta.**

**8.** **Renginių organizavimas (derinimas) Neringos savivaldybei priklausančiose ar valdytojo teise valdomose viešojo naudojimo teritorijose**.

Neringos savivaldybės 2021-09-23 Antikorupcijos komisijoje (protokolas Nr. 38-4), atsižvelgiant į KPĮ 6 straipsnio 4 dalies 4 punkto (*veikla yra susijusi su leidimų, nuolaidų, lengvatų ir kitokių papildomų teisių suteikimu ar apribojimu*) kriterijaus atitikimą buvo nuspręsta atlikti vertinimą veiklos srityje: renginių organizavimas Neringos savivaldybei priklausančiose ar valdytojo teise valdomose viešojo naudojimo teritorijose.

**Esamos situacijos vertinimo kriterijai:**

- Lietuvos Respublikos korupcijos prevencijos įstatymu (Žin.,2002, Nr. 57-2297; 2003, Nr. 38-1728);

- Lietuvos Respublikos vidaus kontrolės ir vidaus audito įstatymu (Žin., 2002, Nr.123-5540; 2003, Nr.102-4584);

- Lietuvos Respublikos Vyriausybės nutarimu „Dėl korupcijos rizikos analizės atlikimo tvarkos patvirtinimo“ (Žin., 2002, Nr.98-4339);

- Neringos savivaldybės 2020-01-30 tarybos sprendimas Nr. T1-7 „Dėl renginių organizavimo Neringos savivaldybei priklausančiose ar valdytojo teise valdomose viešojo naudojimo teritorijose tvarkos aprašas“;

- Lietuvos Respublikos Seimo kontrolieriaus 2021-03-18 raštas Nr. 4 D-2021/2-331/3D-745 „Dėl informacijos pateikimo ir seimo kontrolieriaus tarpininkavimo“;

- Neringos savivaldybės administracijos direktoriaus 2021-04-02 raštas Nr. (4.12) V15-758 „Dėl informacijos pateikimo ir Seimo kontrolieriaus tarpininkavimo“;

- Neringos savivaldybės administracijos direktoriaus įsakymai.

A**tlikti veiksmai**

Atsižvelgiant į Lietuvos Respublikos Seimo kontrolieriaus 2021-03-18 raštą Nr. 4 D-2021/2-331/3D-745 „Dėl informacijos pateikimo ir seimo kontrolieriaus tarpininkavimo“ bei L R Seimo kontrolieriaus 2021-06-08 pateiktas rekomendacijas, Savivaldybės administracijos direktoriaus įsakymu1 sudarytos darbo grupės pastabas ir pasiūlymus dėl Savivaldybės tarybos sprendimu2 patvirtinto Renginių organizavimo Neringos savivaldybei priklausančiose ar valdytojo teise valdomose viešojo naudojimo teritorijose tvarkos aprašo (toliau-Aprašas) buvo atliktas korupcijos pasireiškimo tikimybės nustatymas.

Atliekant KPTN buvo vertinta ar Neringos savivaldybės tarybos sprendimu patvirtintas Aprašas2 nesukelia galimų korupcijos rizikos veiksnių.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Neringos savivaldybės administracijos direktoriaus 2021-07-02 įsakymas Nr. V13-358 „Darbo grupės sudarymas dėl renginių organizavimo Neringos savivaldybei priklausančiose ar valdytojo teise valdomose viešojo naudojimo teritorijose“

2 Neringos savivaldybės tarybos 2021-10-28 sprendimas Nr.T1-172 „Renginių organizavimo Neringos savivaldybei priklausančiose ar valdytojo teise valdomose viešojo naudojimo teritorijose tvarkos aprašas“

Neringos savivaldybės administracijos direktoriaus įsakymu sudaryta darbo grupė (protokolas Nr. V22-41, 2021-10-06; Nr. V26-7, 2021-10-13) pateikė pastabas dėl Aprašo, kurioms darbo grupėje pritarta:

1. **Aprašo 4 punktą** išdėstyti sekančiai: „Tvarkos aprašas nereglamentuoja renginių, vykstančių fizinių ir juridinių asmenų teisėtu pagrindu valdomose teritorijose ir uždarose patalpose“pakeisti sekančiai: „Tvarkos aprašas nereglamentuoja renginių, vykstančių privatiems asmenims išnuomotose ar perduotose naudotis teritorijose ir uždarose patalpose“.
2. **Aprašo 5.3 papunktį** išdėstyti sekančiai: *Didelis (masinis) renginys – renginys, kuriame planuojamas dalyvių skaičius viršija 100 žmonių. Didelio renginio dalyvių skaičius negali viršyti 3000 žmonių.*
3. **Aprašo 7 punkte** išbraukti žodį „urbanizuotoje“ ir visą punktą išdėstyti sekančiai: Leidimo organizuoti renginį nereikia nedideliam nekomerciniam renginiui, organizuojamam Savivaldybės teritorijoje, kuriuos organizuoja Savivaldybės biudžetinės įstaigos ir (ar) jų padaliniai. Tokio renginio organizatorius ne vėliau kaip prieš 3 darbo dienas iki renginio pradžios raštu pateikia Savivaldybės administracijai pranešimą apie organizuojamą renginį, nurodydamas renginio vietą ir laiką, pristatydamas renginio veiklas bei planuojamą renginio dalyvių skaičių. Koordinatorius parengia raštišką atsakymą (el. paštu) per 2 darbo dienas nuo pranešimo gavimo, kuriame patvirtinama renginio vieta ir laikas arba informuojama apie kitą toje pačioje viešojoje vietoje vyksiantį renginį.
4. **Aprašo 7 punktą papildyti 7.6 papunkčiu** ir jį išdėstyti numatant: <…>renginį, vykstantį neurbanizuotose teritorijose suderinti su Kuršių nerijos nacionalinio parko direkcija<…>
5. **Aprašo 13 punktą papildyti 13.5 papunkčiu ir 13.6 papunkčiu** ir išdėstyti sekančiai: 13.5 p. p. renginiu siekiama tenkinti įvairių visuomenės grupių kultūrinius, sporto ir sveikos gyvensenos ugdymo poreikius; 13.6 p. p. renginys pritaikytas judėjimo ir kitokias negalios formas turintiems asmenims.
6. **Aprašo 15 p. išdėstyti sekančiai**: Didelių (masinių) renginių organizavimui Savivaldybės administracijos direktoriaus įsakymu gali būti sudaromas organizacinis komitetas iš Savivaldybės administracijos padalinių, Renginio organizatoriaus, Klaipėdos apskrities vyriausiojo policijos komisariato Neringos policijos komisariato (toliau – policija), Kuršių nerijos nacionalinio parko direkcijos, Valstybinių miškų urėdijos Kretingos padalinio, Biudžetinės įstaigos „Paslaugos Neringai“ ir kitų žinybų deleguotų atstovų.
7. **Aprašo 20.4 p. p. papildyti ir išdėstyti sekančiai**: „Jeigu Renginio organizatoriui jau buvo paskirta administracinė nuobauda už padarytus teisėtvarkos pažeidimus organizuojant renginį, jo organizuotas renginys buvo nutrauktas dėl tvarkos pažeidimų arba dėl didelės materialinės žalos padarymo, ar Renginio organizatorius nesutvarkė renginio vietos jam pasibaigus, ar policija yra pateikusi informaciją, kad Renginio organizatorius ankstesnį kartą nesilaikė teisės aktuose nustatytų reikalavimų. Leidimas neišduodamas pusantrų metų nuo padaryto pažeidimo datos”.
8. **Aprašo 20.4 p. p. išdėstyti sekančiai**: „Jeigu po leidimo išdavimo atsiranda aplinkybės, nurodytos Tvarkos aprašo 20.4 papunktyje, ar paaiškėja, kad Renginio organizatorius pateikė neteisingus duomenis, ar kad vykstančio renginio metu nesilaiko derinančių institucijų nustatytų reikalavimų, Savivaldybės administracijos direktorius savo įsakymu panaikina leidimą organizuoti renginį. Renginio organizatorius raštu informuojamas apie leidimo organizuoti renginį panaikinimą.
9. **Aprašo 32 punktą išdėstyti sekančiai**: „Renginio organizatoriui iškeltų reikalavimų vykdymą renginio metu kontroliuoja Savivaldybės administracijos direktoriaus įgalioti Savivaldybės darbuotojai, policijos pareigūnai, taip pat institucijos, išdavusios specialius leidimus bei derinimus, susijusius su organizuojamu renginiu. Po įvykusio renginio derinimo pažymoje nurodytos institucijos Savivaldybės administracijai pateikia informaciją apie renginio metu nustatytus teisės aktų pažeidimus dėl kurių renginio organizatorius yra patrauktas atsakomybėn“.

**Kiti pastebėjimai**

Pateiktas paraiškas dėl leidimo organizuoti renginį registruoja Savivaldybės Dokumentų valdymo skyriaus specialistas.

Savivaldybės Kultūros skyriaus specialistas įvertina paslaugos gavėjų patektus dokumentus leidimui gauti organizuoti renginį.

Savivaldybės Dokumentų valdymo skyriaus specialistas yra atsakingas už paslaugos gavėjų pateiktų paraiškų registravimą.

Leidimai organizuoti renginius (komercinius, nekomercinius) registruojami leidimų organizuoti renginį registre (L).

Už išduotų leidimų registravimą yra atsakingas Savivaldybės Kultūros skyriaus specialistas. Leidimai organizuoti komercinį renginį registruojami registre (L).

Savivaldybės Kultūros skyriaus specialistas paskaičiuoja mokėtiną vietinės rinkliavos sumą / dydį už leidimo organizuoti komercinį renginį išdavimą. Pirminis apskaitos dokumentas (sutartis, sąskaita-faktūra ar kt.) dėl mokėtinos vietinės rinkliavos nėra pateikiamas organizatoriui ir organizatorius susimoka vietinę rinkliavą, remdamasis Savivaldybės administracijos direktoriaus įsakyme nurodyta mokėtina vietinės rinkliavos suma.

Savivaldybės Kultūros skyriaus specialistas rengia leidimą organizuoti renginį (projektą), kuris teikiamas administracijos direktoriui tvirtinimui/pasirašymui.

2020 metais pateikta prašymų išduoti leidimą organizuoti komercinį renginį 17 vnt.

Laikotarpiu nuo 2021.01.01 iki 2021.09.30 pateikta prašymų išduoti leidimą organizuoti komercinį renginį 36 vnt.

2020 metais buvo išduota leidimų organizuoti komercinį renginį 10 vnt.

Laikotarpiu nuo 2021.01.01 iki 2021.09.30 buvo išduota organizuoti komercinį renginį 30 vnt.

2020 metais atmesta prašymų organizuoti komercinį renginį 7 vnt. Priežastys: 3 vnt., nes organizatorius nepristatė derinimo pažymų; 3 vnt., nes pasikeitė organizatorių planai; 1 vnt. prašymo nagrinėjimas persikėlė į 2021 m. dėl COVID pandemijos situacijos.

Laikotarpiu nuo 2021.01.01 iki 2021.09.30 atmesta prašymų organizuoti komercinį renginį 9 vnt. Priežastys: 4 vnt. nepristatė visų derinimų pažymoje; 1 vnt. ligi šiol yra derinimo procese; 1 vnt. persigalvojo, nes netenkino vietinės rinkliavos mokestis; 1 vnt., nes dėl COVID pandemijos situacijos neįvyko vestuvės; 2 vnt., kadangi vestuvėms pasirinkta vieta neskirta organizuoti vestuvių ceremonijos.

**Išvada.** Išnagrinėjus Renginių organizavimo tvarkos aprašą nenustatyti korupcijos rizikos veiksniai.

**Rekomendacijos**

Siekiant užtikrinti finansų kontrolę renginių organizatoriui išrašyti pirminį apskaitos dokumentą, pavyzdžiui, sutartis, sąskaita-faktūra ar kt., kuriame nurodoma vietinės rinkliavos suma.

Savivaldybės administracijos direktoriui skirti dėmesį organizuojant darbuotojams mokymus antikorupcine tema.

Neringos savivaldybės mero pavaduotojas,

pavaduojantis merą Narūnas Lendraitis